RAPORT DE SPECIALITATE

***privind aprobarea proiectului de hotărâre privind mandatarea ADI Ecolect Mureș***

***de a încheia contracte de servicii în baza art.14^2 din Legea serviciului de salubrizare a localităților nr.101/2006 (\*\*republicată\*\*) cu modificările și completările ulterioare, în vederea asigurării continuității activităților ce au făcut obiectul Contractului reziliat de delegare nr.1676 21.06.2022***

ADI Ecolect Mureș în calitate de entitate publică care are obiectivul de înființare, organizare, reglementare, finanțare, exploatare, monitorizare și gestionare în comun a serviciului de salubrizare din județul Mureș, activitatea specifică de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, în baza art.2 lit.a) din Legea nr.51/2006 a serviciilor comunitare de utilități publice, republicată, cu modificările și completările ulterioare, coroborat cu art.2 alin.(3) lit.a) din Legea serviciului de salubrizare a localităților nr.101/2006, republicată, cu modificările și completările ulterioare, respectiv cu luarea în considerare a art.5 lit.i) din Ordonanța de urgență a Guvernului nr.57/2019 privind Codul Administrativ, va asigura continuitatea activității serviciului de salubrizare în baza mandatului acordat, conform art.14^2 din Legea serviciului de salubrizare a localităților nr. 101 din 25 aprilie 2006 (\*\*republicată\*\*) cu modificările și completările ulterioare, având în vedere situația rezilierii Contractului de delegare cu operatorul Compania de Salubritate Brantner-Veres S.A.

ADI Ecolect Mureș, în baza Caietului de sarcini simplificat pentru atribuirea unui contract de servicii, conform art. 14^2 din Legea serviciului de salubrizare a localităților nr. 101 din 25 aprilie 2006 (\*\*republicată\*\*) cu modificările și completările ulterioare va asigura continuitatea activității de salubrizare pentru UAT-urile membre din Zona 2 Târgu Mureș.

Caietul de sarcini simplificat cuprinde dispoziții referitoare la modalitatea de asigurare a continuității activităților serviciului de salubrizare de către ADI Ecolect Mureș, respectiv cu privire la datele de intrare în vederea stabilirii prestației de către operatorul de salubrizare, obligațiile speciale ale prestatorului, mecanismul de verificare, control și plăți, tariful maxim aplicabil de 65,75 euro/lună de la care se va începe negocierea, conversia lei / euro va fi cea stabilită de BNR la data inițierii procedurii de negociere fără publicarea prealabilă a unui anunț de participare, iar tariful va include toate elementele de cheltuieli strict necesare pentru colectarea și transportul PUNCTUAL al deșeurilor care fac obiectul situației de urgență. Totodată, prin caietul de sarcini simplificat se stabilește cadrul de prezentare a ofertei, conform căruia prestatorul este obligat să prezinte un angajament prin care va descrie nivelul de dotare pe care îl deține în scopul executării operațiunii de colectare și transport a deșeurilor conform datelor de intrare, respectiv o fișă de fundamentare a tarifului și o notă justificativă în care va detalia strict elementele de cheltuieli necesare pentru colectarea și transportul PUNCTUAL al deșeurilor.

Având în vedere cele de mai sus, apreciem că sunt întrunite condiţiile legale pentru promovarea spre aprobare a acestui proiect de hotărâre.